《方司马惠九头柑柬谢限三字》
清代·熊学鹏

海壖残腊试霜柑，才挹清香兴已酣。采自千头金颗重，携来九已玉浆甘。

种传瓯粤原无匹，宴饮华林旧赐三。不是乘槎远行役，殊方佳味那能谙。

作者简介：（?—1779）江西南昌人，字云亭。雍正八年进士，授兵部主事。乾隆间历任太常寺卿、顺天府尹、内阁学士、浙江巡抚、广西巡抚、广东巡抚。以事革职。